একইভাবে আমরা যদি আমাদের জীবনের কঠিন সময়গুলোকে ট্রেনিং হিসেবে নেই, অনেকসময় আমরা উপলব্ধি করতে পারি: কেন আল্লাহ تعالى আমাদেরকে এই কষ্টকর সময়টা দিচ্ছেন? আমরা যদি গভীরভাবে চিন্তা করি যে, এই বিপদে পরে আমার ভেতরে কী কী পরিবর্তন আসছে, এরপর থেকে আমি কী করবো, আর কী করবো না, তখন আমরা অনেক সময় বিপদের উদ্দেশ্য বুঝতে পারি। কিন্তু যারা বিপদে বা কষ্টে পড়ে চিন্তা করে দেখে না যে, সমস্যাগুলো তার ভেতরে কী পরিবর্তন আনবে, খুঁজে দেখে না যে, সে এখান থেকে কী কী শিক্ষা নেবে, তারাই বিপদে পড়ে চারিদিকে অন্ধকার দেখতে থাকে। হতাশা, অবসাদে ডুবে যায়। আর আল্লাহকে تعالى নিয়ে আজেবাজে কথা বলতে থাকে।